કૃષ્ણા ઘાટીમાં બોફોર્સ તોપ તૈનાત કરી દેવામાં આવ્યા છે. આ સાથે જ લગભગ 4 હજારથી વધારે જવાન સરહદ પર યુદ્ધસ્તરીય તૈયારી સાથે માનસિકતાથી પણ મક્કમ થઇ ગયા છે. જ્યારે રક્ષામંત્રી અરૂણ જેટલીએ સેનાઅધ્યક્ષ જનરલ બિપિન રાવતને સ્પષ્ટ શબ્દોમાં એમ કહ્યું છે કે પડોશીને જે ભાષા સમજમાં આવે તે જ ભાષામાં જવાબ આપવો. સેના સૂત્રો તરફથી મળતી માહિતી મુજબ પાકિસ્તાનને એ બાબતનો ખ્યાલ છે કે તેમણે જે પણ કહ્યું છે તેનો ભારત તરફથી વળતો જવાબ મળવાનો છે. પરંતુ અહીંથી જે જવાબની તૈયારીઓ થઇ રહી છે તેનાથી પાકિસ્તાન અજાણ છે.